Proiect

**Guvernul republicii Moldova**

H o t ă rÎr e nr. \_\_\_\_\_

din \_\_\_\_\_\_\_\_\_\_\_\_\_\_\_\_\_\_\_\_\_\_\_ 2014

Chişinău

**cu privire la modificarea şi completarea Hotărîrii Guvernului nr.1136 din 02 octombrie 2006 cu privire la mijloacele speciale ale Inspectoratului Fiscal Principal de Stat şi inspectoratelor fiscale de stat teritoriale**

Întru realizarea prevederilor Hotărîrii Guvernului nr.483 din 29.03.2008 pentru aprobarea Regulamentului cu privire la modul de dare în locaţiune a activelor neutilizate (Monitorul Oficial, 2008 nr.69-71, art.640), Guvernul HOTĂRĂŞTE:

1. Hotărârea Guvernului nr.1136 din 02 octombrie 2006 „Cu privire la mijloacele speciale ale Inspectoratului Fiscal Principal de Stat şi inspectoratelor fiscale de stat teritoriale” din 02 octombrie 2006 (Monitorul Oficial al Republicii Moldova, 2006, nr. 158-160, art. 1223), cu modificările şi completările ulterioare, se modifică şi se completează după cum urmează:
2. În alineatul 2 din Hotărîre, titlul anexei nr.2 și capitolul I, punctul 1 din anexă, după sintagma „*documente primare cu regim special*” se completează cu sintagma „ *și de la darea în arendă/locaţiune a**bunurilor imobile aflate în gestiune”*
3. Anexa nr. 2 se completează cu punctele 8,9 și 10 după cum urmează:

“8. Mijloacele speciale de la darea în locaţiune/arendă a bunurilor imobile aflate în gestiunea Inspectoratului Fiscal Principal de Stat și inspectoratelor fiscale teritoriale se constituie în baza Legii anuale a bugetului de stat.

9. Veniturile se formează din cuantumul plăţilor de la darea în locaţiune/arendă a bunurilor imobile aflate în gestiunea Inspectoratului Fiscal Principal de Stat și inspectoratelor fiscale teritoriale.

10. Mijloacele speciale acumulate din plăţile de la darea în locaţiune/arendă a bunurilor imobile aflate în gestiunea Inspectoratului Fiscal Principal de Stat și inspectoratelor fiscale teritoriale se utilizează primordial pentru întreţinerea, repararea şi utilarea tehnico-materială, remunerarea personalului auxiliar, precum şi pentru alte cheltuieli aferente plăţii mărfurilor şi serviciilor.

3) Respectiv punctele 8-13 după modificare devin punctele 11-16.”

### PRIM-MINISTRU IURIE LEANCĂ

Contrasemnează:

Ministrul finanţelor **Anatol ARAPU**